ಉಡಾವಣೆಗೊಂಡ ಕೆಲವೇ ಕ್ಷಣದಲ್ಲಿ ಸ್ಫೋಟಗೊಂಡ ಜಪಾನ್ ಖಾಸಗಿ ರಾಕೆಟ್
ಟೋಕಿಯೊ, ಮಾ. 13 –ಜಪಾನ್ನ ಖಾಸಗಿ ವಲಯದ ಸಂಸ್ಥೆ ನಿರ್ಮಿಸಿದ್ದ ರಾಕೆಟ್ ಟೇಕಾಫ್ ಆದ ಸ್ವಲ್ಪ ಸಮಯದಲ್ಲೇ ಸ್ಫೋಟಗೊಂಡಿದೆ.ಕೈರೋಸ್ ಎಂಬ ರಾಕೆಟ್ಅನ್ನು ಮಧ್ಯ ಜಪಾನ್ನ ಮರಗಳಿಂದ ತುಂಬಿದ ಪರ್ವತ ಪ್ರದೇಶದ ವಕಯಾಮಾ ಪ್ರಿಫೆಕ್ಚರ್ನಿಂದ ಉಡಾಯಿಸಿದ ಕೆಲವೇ ಸೆಕೆಂಡುಗಳಲ್ಲಿ ಗಾಳಿಯ ಮಧ್ಯದಲ್ಲಿ ಸ್ಫೋಟಗೊಳ್ಳುತ್ತದೆ.
ಭಾರೀ ಹೊಗೆಯು ಪ್ರದೇಶವನ್ನು ಆವರಿಸಿದೆ ಮತ್ತು ಕೆಲವು ಸ್ಥಳಗಳಲ್ಲಿ ಬೆಂಕಿ ಜ್ವಾಲೆ ಆವರಿಸತು,ನಂತರ ಬೆಂಕಿಯನ್ನು ನಂದಿಸುವ ಪ್ರಯತ್ನ ನಡೆಸುತ್ತಿರುವುದನ್ನು ವೀಡಿಯೊ ತೋರಿಸಿದೆ.ಟೋಕಿಯೋ ಮೂಲದ ಸ್ಟಾಪ್ ಸ್ಪೇಸ್ ಒನ್, ರಾಕೆಟ್ ಉಡಾವಣೆಯ ಬಗ್ಗೆ ತಕ್ಷಣವೇ ಪ್ರತಿಕ್ರಿಯಿಸಲಿಲ್ಲ.ಜಪಾನಿನ ಮಾಧ್ಯಮ ವರದಿಗಳ ಪ್ರಕಾರ, ಉಡಾವಣೆಯು ಈಗಾಗಲೇ ಹಲವಾರು ಬಾರಿ ವಿಳಂಬವಾಗಿತ್ತು ಆದರೆ ಈಗ ವಿಫಲವಾಗಿದೆ.
ಕ್ಯಾನನ್ ಎಲೆಕ್ಟ್ರಾನಿಕ್ಸ್, ಐಎಚ್ಐ ಶಿಮಿಜು ಮತ್ತು ಪ್ರಮುಖ ಬ್ಯಾಂಕ್ಗಳು ಸೇರಿದಂತೆ ಪ್ರಮುಖ ಜಪಾನೀಸ್ ಕಂಪನಿಗಳು ಟೋಕಿಯೋ ಮೂಲದ ಸ್ಪೇಸ್ ಒನ್ ಅನ್ನು 2018 ರಲ್ಲಿ ಸ್ಥಾಪಿಸಿದಾಗ ಹಣಕಾಸಿನ ಹೂಡಿಕೆ ಮಾಡಿತ್ತು.
ಉಡಾವಣೆ ವೇಳೆ ಹಾನಿಗಳ ಬಗ್ಗೆ ತಕ್ಷಣದ ವರದಿಗಳಿಲ್ಲ. ಜಪಾನ್ನ ಮುಖ್ಯ ಬಾಹ್ಯಾಕಾಶ ಪರಿಶೋಧನೆಯ ಪ್ರಯತ್ನವನ್ನು ಸರ್ಕಾರದ ಎನ್ಎಸ್ಡಿಐ ನೇತೃತ್ವ ವಹಿಸಿದೆ, ಇದು ಜಪಾನ್ನ ರಾಷ್ಟ್ರೀಯ ಬಾಹ್ಯಾಕಾಶ ಅಭಿವೃದ್ಧಿ ಏಜೆನ್ಸಿಯನ್ನು ಪ್ರತಿನಿಸುತ್ತದೆ.ಇದು ಅಮೆರಿಕದ ನಾಸಾಗೆ ಸಮಾನವಾಗಿದೆ